**Ministru kabineta rīkojuma projekta „Par Eiropas Ekonomikas zonas finanšu instrumenta un Norvēģijas finanšu instrumenta 2014. -2021. gada perioda līdzfinansētās programmas „Pētniecība un izglītība” koncepcijas projektu” projekta sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Ministru kabineta rīkojuma projekta “Par Eiropas Ekonomiskās zonas finanšu instrumenta un Norvēģijas finanšu instrumenta 2014.-2021.gada perioda līdzfinansētās programmas “Pētniecība un izglītība” koncepcijas projektu “ (turpmāk – rīkojuma projekts) mērķis ir atbalstīt programmas „Pētniecība un izglītība” (turpmāk – programma) koncepcijas projektu.  Pēc Ministru kabineta rīkojuma spēkā stāšanās Finanšu ministrija nodrošinās programmas „Pētniecība un izglītība” koncepcijas iesniegšanu Norvēģijas Ārlietu ministrijā un Eiropas Ekonomikas zonas finanšu instrumenta komitejā.  Ministru kabineta rīkojums stājas spēkā pēc tā apstiprināšanas Ministru kabinetā. | |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts izstrādāts, ievērojot:  - 2017. gada 5. decembra Ministru kabineta protokollēmuma Nr.60 23.§ “Noteikumu projekts "Par Latvijas Republikas un Islandes, Lihtenšteinas Firstistes un Norvēgijas Karalistes saprašanās memorandu par Eiropas Ekonomikas zonas instrumenta ieviešanu 2014.-2021.gadā”” 3.1. un 4.1. apakšpunktu un 24.§ “Noteikumu projekts “Par Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2014.-2021. gadā”” 3.1. un 4.1. apakšpunktu,  - Latvijas Republikas un Islandes, Lihtenšteinas Firstistes un Norvēģijas Karalistes saprašanās memoranda par Eiropas Ekonomikas zonas finanšu instrumenta ieviešanu 2014.-2021. gadā B. pielikumu un Latvijas Republikas un Norvēģijas Karalistes Saprašanās memoranda par Norvēģijas finanšu instrumenta ieviešanu 2014.-2021. gadā B pielikumu, kur noteikts, ka Izglītības un zinātnes ministrija (turpmāk – ministrija) ir programmas apsaimniekotājs.  Programmas apsaimniekotājs ir atbildīgs par programmas īstenošanu, tai skaitā par programmas koncepcijas projekta izstrādi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts ir nepieciešams, lai atbalstītu programmas koncepcijas projektu.  Tas izstrādāts atbilstoši 2017.gada 14.decembrī parakstītajam Latvijas Republikas un Islandes, Lihtenšteinas Firstistes un Norvēģijas Karalistes saprašanās memoranda par Eiropas Ekonomikas zonas finanšu instrumenta ieviešanu 2014.-2021. gadā[[1]](#footnote-1) B pielikuma A programmai “Pētniecība un izglītība” un Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2014.-2021. gadā[[2]](#footnote-2) B pielikuma B programmai “Pētniecība un izglītība” (turpmāk – saprašanās memorandi).  Ministrijas izstrādātais programmas koncepcijas projekts nosaka programmas tvērumu un rezultātus. Programmas koncepcijas projektā ir iekļauti sasniedzamie programmas mērķi un rezultatīvie rādītāji, finansējuma sadalījums un programmas aktivitāšu apraksts.  Ar rīkojuma projektu tiks nodrošināts saprašanās memorandos noteiktā programmas mērķa izpilde, t.i., padziļināta, uz pētījumiem balstītu zināšanu attīstība, un tajos noteiktās programmas jomas ir pētniecība un izglītība, stipendijas, stažēšanās un jauniešu iesaiste uzņēmējdarbībā, norādot īpašās programmas intereses – Baltijas pētniecības programmas izveidi un inovāciju centru izveidi Latvijas reģionos. Atbilstoši saprašanās memorandos noteiktajam donorvalstu programmas partneri ir Norvēģijas pētniecības padome, Norvēģijas Aģentūra starptautiskai sadarbībai un kvalitātes stiprināšanai augstākās izglītības jomā, Lihtenšteinas Nacionālā aģentūra starptautiskās izglītības jautājumos.  Programmas koncepcijas projekta izstrādes gaitā programmas apsaimniekotājs nodrošināja sabiedrisko apspriešanu.  Konsultācijas laikā un pēc tās, ņemot vērā saprašanās memorandos noteiktās programmas jomas, kā arī Latvijā pieejamos finanšu avotus, dalībnieki definēja būtiskākās problēmas un izaicinājumus, kurus būtu iespējams risināt ar programmas atbalstu:   1. nacionālajām pētniecības programmām, kas tiek izstrādātas un īstenotas valsts līmenī, bieži vien trūkst vajadzīgā plašuma un dziļuma, lai būtiski ietekmētu sabiedrības problēmas. Ņemot vērā līdzīgas problēmas Baltijas valstu pētniecības un inovāciju sistēmās un to, ka tās jau ir izveidojušas dažus koordinētas sadarbības elementus pētījumos ar ierobežotu finansējumu, tika nonākts pie secinājuma, ka apvienojot triju Baltijas valstu un EEZ valstu prioritātes un resursus no EEZ/Norvēģijas piešķīrumiem kopīgā pētniecības programmā, tiktu nodrošināta kritiskā masa, kas nepieciešama, lai sasniegtu ievērojamus panākumus; 2. tā kā mūsdienu pētniecība pēc savas dabas ir starptautiska, kas nozīmē, ka arī augstākajai izglītībai kā pētniecības pamatam ir jābūt starptautiskai. Latvijā ir vairākas shēmas studentu mobilitātes atbalstam, tomēr trūkst mērķtiecīgu shēmu, kas sadarbībā ar donorvalstīm vēlamajā mērogā stiprinātu studentu, akadēmiskā un neakadēmiskā personāla pētniecības izcilību, zināšanas un kompetenci. Līdz ar to šī programma sniegtu unikālu iespēju paplašināt sadarbību starp Latvijas un Islandes, Lihtenšteinas un Norvēģijas akadēmisko, neakadēmisko personālu un studentiem. Turklāt stipendiju programma veidotu sinerģiju ar Baltijas pētniecības programmu, sekmējot augstākas kvalitātes rezultātus programmā. 3. lai nodrošinātu skolēnu un studentu interesi pētniecībā ir nepieciešama kompleksa pieeja, jo joprojām sabiedrībā joprojām trūkst inženieru un zinātnieku. ESAO dati[[3]](#footnote-3) skaidri norāda, ka Latvijā studentiem ir zemāka interese par STEM karjeru nekā vidēji ESAO valstīs. Un aizvien mazāks studentu skaits izvēlas kārtot centralizētos eksāmenus ķīmijā, fizikā un bioloģijā. Problēmas pamatā ir motivācijas trūkums un kopējais STEM tēls sabiedrībā. Ņemot vērā to, ka studentu motivācija izvēlēties STEM karjeru sakņojas sociālajās struktūrās ārpus skolu sistēmas, šo problēmu varētu risināt inovāciju centru komponente, kas koncentrētos uz rīku un vides veidošanu skolēniem, studentiem un skolotājiem, lai popularizētu STEM karjeru.   Ar rīkojuma projektu tiks atbalstīts programmas koncepcijas projekts, kura izstrādes procesā sadarbībā ar Finanšu instrumenta biroju (Brisele) un donorvalstu programmas partneriem tika noteikts šāds programmas saturs:   1. Baltijas pētniecības programma, kas stiprinās daudzpusējas attiecības ar mērķi veicināt spēcīgu un ilgtspējīgu sadarbību, papildināmību, kapacitātes un kompetences veidošanu, turpmāko sadarbību pētniecības projektos Eiropas Savienības un Eiropas Ekonomiskās zonas un reģionālā līmenī; 2. Mobilitātes (stipendiju) apakšaprogramma, kas atbalstīs Latvijas, Norvēģijas, Lihtenšteinas vai Islandes studentus, augstskolu akadēmisko un neakadēmisko personālu, lai pilnveidotu to prasmes, zināšanas un kompetences, tiecoties uz pētniecības izcilību, un veicinātu turpmāku sadarbību. 3. Inovācijas centru uzdevums Latvijas reģionos būs attīstīt jaunas izglītības un mācību programmas un ārpus centra pasākumus skolotājiem, studentiem un skolēniem zinātnē, tehnoloģijās, inženierzinātnēs un matemātikā, veicināt sadarbību un partnerību starp institūcijām izglītības, pētniecības un darba dzīves jomā, nodrošinot to pieejamību visas Latvijas skolniekiem, studentiem, skolotājiem.   Izvērtējot nozares konsultāciju rezultātus, programmas apsaimniekotājs sadarbībā ar Finanšu instrumenta biroju (Brisele) un donorvalstu programmas partneriem vienojās par programmas sasniedzamajiem rezultātu un iznākumu rādītājiem un to mērķa vērtībām. Rādītāju mērķa vērtības tika noteiktas, izvērtējot programmas prioritātes un pieejamo finansējumu aktivitātēm, tāpat ņemot vērā donorvalstu izstrādātās Rezultātu izvērtēšanas vadlīnijas un Programmu indikatoru vadlīnijas.  Informācija par koncepcijas projektā iekļauto rezultātu un iznākumu rādītāju mērķa vērtību aprēķinu pievienota anotācijas pielikumā.  Rīkojuma projekts un programmas koncepcijas projekts ir saskaņots ar Cēsu, Daugavpils, Liepājas un Ventspils pašvaldībām, kuras noteiktas kā potenciālie iepriekš noteikto projektu iesniedzēji koncepcijas ietvaros.  Rīkojuma projekts nosaka IZM par atbildīgo institūciju programmas īstenošanā.  Programmas koncepcijas projekts nav uzskatāms par konceptuālo ziņojumu 2014.gada 2.decembra (prot. Nr.66 39.§) Ministru kabineta noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” izpratnē. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, Valsts izglītības attīstības aģentūra, Norvēģijas pētniecības padome, Norvēģijas Starptautiskās sadarbības un kvalitātes uzlabošanas aģentūra augstākās izglītības jomā, Lihtenšteinas Nacionālā aģentūra starptautiskās izglītības jautājumos, Finanšu instrumenta birojs (Brisele). Programmas koncepcijas izstrādes laikā viens no donorvalsts programmas partneriem mainīja nosaukumu no “Norvēģijas Centrs starptautiskai sadarbībai izglītības jomā” uz “Norvēģijas Starptautiskās sadarbības un kvalitātes uzlabošanas aģentūra augstākās izglītības jomā”. |
| 4. | Cita informācija | Programmas jomas – pētniecība un izglītība ir aktuālas visā valstī un kopumā aptvers visus Latvijas reģionus.  Rīkojuma pielikuma programmas koncepcijas projekts ir izstrādāts atbilstoši donorvalstu noteikumu 5. pielikumam “Programmas koncepcijas standartforma”.  Pēc programmas apstiprināšanas no donorvalstu puses ministrija izstrādās Ministru kabineta noteikumus, kas noteiks programmas ieviešanas un uzraudzības kārtību, tai skaitā, programmas mērķi, pieejamo finansējumu, sasniedzamos rezultātus, iepriekš noteiktā projekta īstenotāju, prasības projekta iesniedzējam, prasības projekta partneriem, projektu iesniegumu vērtēšanas kritērijus, atbalstāmo aktivitāšu, izmaksu attiecināmības u.c. nosacījumus.  Gadījumos, kad finansējums tiks sniegts saimnieciskajai darbībai, un tas būs kvalificējams kā komercdarbības atbalsts, tiks piemērots atbilstošs komercdarbības atbalsta regulējums, piemēram, Komisijas 2014.gada 17.jūnija regula Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ar programmas jomu saistītās valsts institūcijas, pašvaldības, izglītības un zinātniski pētnieciskās institūcijas un organizācijas, nevalstiskās organizācijas, zinātnieki, pētnieki, augstskolu akadēmiskais un administratīvais personāls, studenti, skolnieki, skolotāji. To konkrēts skaits nav zināms. |
| 2. | Tiesiskā regulējuma ietekme uz tautsaimniecību un administratīvo slogu | Pēc programmas apstiprināšanas, Latvijai būs pieejams donoru piešķīrums 14 500 000 *euro* apmērā. Porgrammas īstenošana tiek plānota līdz 2024. gada 31.aprīlim, tiesiskais regulējums pozitīvi ietekmēs tautsaimniecību kopumā, t.sk., tādas jomas kā pētniecība un izglītība.  Ar rīkojuma projektu tiks radīts tiesisks pamats turpmākajam darbam pie programmas ieviešanas, t.sk., programmas līguma sagatavošanas.  Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības, administratīvais slogs nemainās. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Programmas maksimāli pieejamās administrēšanas izmaksas aprēķina atbilstoši saprašanās memoranda 8.10. panta 2. punktā noteiktajam, aprēķinot procentuālu daļu no programmas kopējiem attiecināmajiem izdevumiem. Tā ir šādu summu kopsumma: 10% no pirmajiem 10 miljoniem eiro; 7% no nākamajiem 40 miljoniem eiro. Aprēķinātās programmas administrēšanas izmaksas ir 1 494 118 *euro*,  Administrēšanas izmaksām tiek plānota maksimāli iespējamā summa, ņemot vērā, ka programmā paredzēti divi atklātie konkursi, vienā no tām – Baltijas pētniecības programmā plānota attiecīgo pētniecības jomu ekspertu piesaiste projektu vērtēšanai un uzraudzībai. Tāpat programmas administratīvie izdevumi plānoti sadarbības komitejas un programmas komitejas sanāksmju organizēšanai, tai skaitā to locekļu komandējuma izdevumu apmaksai, programmas darbinieku atlīdzībai, komandējumiem, publicitātes aktivitātēm u.c. programmas ieviešanas un uzraudzības pasākumiem. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. | | 2021. | | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 201 552[[4]](#footnote-4) | 0 | 0 | 3 766 921 | 0 | 4 170 551 | 605 183 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 201 552 | 0 | 0 | 3 766 921 | 0 | 4 170 551 | 605 183 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 237 120 | 0 | 0 | 4 431 672 | 0 | 4 906 531 | 711 980 |
| 2.1. valsts pamatbudžets | 237 120 | 0 | 0 | 4 431 672 | 0 | 4 906 531 | 711 980 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -35 568 | 0 | 0 | -664 751 | 0 | -735 980 | -106 797 |
| 3.1. valsts pamatbudžets | -35 568 | 0 | 0 | -664 751 | 0 | -735 980 | -106 797 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | +35 568 | 0 | X | +664 751 | X | +735 980 | +106 797 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Kopējais programmas finansējums ir 17 058 824 *euro*, no tiem Norvēģijas finanšu instrumenta piešķīrums (85%) 6 000 000 *euro*, EEZ finanšu instrumenta piešķīrums (85%) 8 500 000 *euro*, nacionālais programmas līdzfinansējums (15%) 2 558 824 *euro*.  Inovāciju centru sadaļai, kur projekta īstenotāji ir Cēsu, Daugavpils, Liepājas un Ventspils pašvaldības, pašvaldības līdzfinansē papildus 10%.  Programmas īstenošanas laiks ir no 2018. gada 1. janvāra līdz 2024. gada 31. decembrim.  Provizoriski plānotā naudas plūsma:  2018. gadā programmas īstenošanai (administratīvie izdevumi) – 107 050 *euro* (plānotā summa, tiks iztērēti apmēram 40 000 *euro*) (no kuriem valsts budžeta finansējums 15%);  2019. gadā programmas īstenošanai (administratīvie izdevumi)  – 237 120 *euro* (valsts budžeta finansējums 15%);  2020. gadā programmas īstenošanai – 4 431 672 *euro* (valsts budžeta finansējums 15%), no tiem 237 120 *euro* administratīvajiem izdevumiem,  2 262 382 *euro* pētniecības projektiem (30% avansa maksājums) un 1 932 170 *euro* iepriekš noteiktiem projektiem (30% avansa maksājums);  2021.gadā programmas īstenošanai – 4 906 531 *euro* (valsts budžeta finansējums 15%), no tiem 237 120 *euro* administratīvajiem izdevumiem, 474 859 *euro* stipendiju projektiem (30% avansa maksājums), 2 262 381 euro pētniecības projektiem (otrais 30% avansa maksājums), 1 932 171 *euro* iepriekš noteiktiem projektiem (otrais 30% avansa maksājums);  2022.gadā programmas īstenošanai – 711 980 *euro* (valsts budžeta finansējums 15%), no tiem 237 120 *euro* administratīvajiem izdevumiem, 474 860 *euro* stipendiju projektiem (otrais 30% avansa maksājums);  2023.gadā programmas īstenošanai – 4 906 532 *euro* (valsts budžeta finansējums 15%), no tiem 237 120 *euro* administratīvajiem izdevumiem, 474 860 *euro* stipendiju projektiem (trešais 30% avansa maksājums), 2 262 382 euro pētniecības projektiem (trešais 30% avansa maksājums), 1 932 170 *euro* iepriekš noteiktiem projektiem (trešais 30% avansa maksājums);  2024.gadā programmas īstenošanai – 1 757 939 *euro* (valsts budžeta finansējums 15%), no tiem 201 468 *euro* administratīvajiem izdevumiem, 158 287 *euro* stipendiju projektiem (10% gala maksājums), 754 127 euro pētniecības projektiem (10% gala maksājums), 644 057 *euro* iepriekš noteiktiem projektiem (10% gala maksājums).  Programmas provizoriskā naudas plūsma sagatavota pamatojoties uz programmas sagatavošanas un īstenošanas laika grafiku. 2019.gadā tiek plānots sagatavot un parakstīt programmas līgumu, sagatavot un apstiprināt programmas ieviešanas noteikumus. 2019.gadā ir plānots organizēt Baltijas pētniecības programmas konkursu un atklāšanas pasākumu, veikt iepriekš noteikto projektu izvērtēšanu, 2020.gada uzsākt iepriekš noteikto projektu īstenošanu un veikt pirmos avansa maksājumus. 2020.gadā plānots parakstīt projektu īstenošanas līgumus Baltijas pētniecības programmā un veikt pirmos avansa maksājumus. 2020.gada plānots organizēt atklātu konkursu augstskolām par stipendijām, un veikt pirmos avansa maksājumus. 2021.-2023.gadā paredzēta projektu aktivitāšu īstenošana, kur naudas plūsma plānota balstoties uz iepriekšējo pieredzi. 2024.gadā plānots veikt projektu noslēgumu maksājumus un, nepieciešamības gadījumā, veikt programmas izvērtēšanu. | | | | | | |
| 7. Amata vietu skaita izmaiņas | Rīkojuma projekts šo jomu neskar. | | | | | | |
| 8. Cita informācija | Programmas maksimāli pieejamās administrēšanas izmaksas aprēķina atbilstoši Noteikumu par Norvēģijas finanšu instrumenta ieviešanu 2014.–2021.gadā (saskaņā ar Līguma starp Norvēģijas Karalisti un Eiropas Savienību par Norvēģijas finanšu instrumentu 2014.–2021. gadam 2016. gada 22.septembrī pieņemti Norvēģijas Ārlietu ministrijā) 8.10. panta 2. punktā un Noteikumu par Eiropas Ekonomiskās zonas (EEZ) finanšu instrumenta ieviešanu 2014.–2021.gadā (saskaņā ar EEZ līguma 38.c protokola 10.5. pantu 2016.gada 8. septembrī pieņemti EEZ finanšu instrumentu komitejā un 2016. gada 23. septembrī apstiprināti Eiropas Brīvās tirdzniecības asociācijas (EBTA) valstu pastāvīgā komiteja) 8.10. panta 2. punktā noteiktajam, aprēķinot procentuālu daļu no programmas kopējiem attiecināmajiem izdevumiem. Tā ir šādu summu kopsumma: 10% no pirmajiem 10 miljoniem eiro; 7% no nākamajiem 40 miljoniem eiro.  Aprēķinātās kopējās programmas attiecināmās administrēšanas izmaksas ir 1 494 118 *euro*, no kuriem 525 518 *euro* ir programmas Norvēģijas finanšu instrumenta piešķīrums; 744 483 *euro* ir programmas EEZ finanšu instrumenta piešķīrums un  Administrēšanas izmaksām tiek plānota maksimāli iespējamā summa, ņemot vērā, ka programmā paredzēti:   * divi atklātie konkursi, kur plānota projekta pieteikumu vērtēšanas ekspertu piesaiste, kā arī Norvēģijas ekspertu iesaiste iepriekš noteikto projektu atsevišķu aspektu uzraudzībā; * regulāras sadarbības komitejas sanāksmes, kurās piedalās donorvalstu programmas partneris un, iespējams, cii donoru eksperti, un sēdes notiks gan Latvijā, gan Norvēģijā; * regulāras programmas komitejas sanāksmes, kur jānodrošina Igaunijas, Lietuvas, Norvēģijas pārstāvju zinātnieku ceļa un uzturēšanās izdevumi, gan arī darba samaksa visiem astoņiem komitejas locekļiem; * programmas publicitātes izdevumiem; * projektu uzraudzības sistēmas izveidei un uzturēšanai (IS); * darbinieku atlīdzība un komandējuma izdevumi.   Programmas īstenošanai 2019. gadā nepieciešamie valsts budžeta līdzekļi ieplānoti Izglītības un zinātnes ministrijas budžetā ar 2018.gada 18.decembra Finanšu ministrijas rīkojumu Nr.488 “Par valsts pagaidu budžetu 2019.gadam”. Nepieciešamais priekšfinansējums un valsts budžeta līdzfinansējums turpmākajos gadosnormatīvajos aktos noteiktajā kārtībā tiks pieprasīti no valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  Cēsu, Daugavpils, Liepājas un Ventspils pašvaldības nodrošinās inovāciju centru projektu rezultātu ilgtspēju vismaz nākamos trīs gadus pēc projekta beigām. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav |
| 2. | Atbildīgā institūcija | Ministrija |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Rīkojuma projekts šo jomu neskar |
| 2. | Citas starptautiskās saistības | Rīkojuma projekts izstrādāts, lai nodrošinātu Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2014.-2021. gadā (apstiprināts ar Ministru kabineta 2017. gada 5. decembra noteikumiem Nr.713) B pielikumā un Latvijas Republikas un Islandes, Lihtenšteinas Firstistes un Norvēģijas Karalistes saprašanās memoranda (apstiprināts ar Ministru kabineta 2017. gada 5. decembra noteikumiem Nr. 712) B pielikumā noteikto uzdevumu izpildi.  Abos saprašanās memorandos paredzēts, ka programma tiek īstenota vienoti, izmantojot abu finanšu instrumentu piešķīrumu. |
| 3. | Cita informācija | Nav |

|  |  |  |
| --- | --- | --- |
| **1. tabula Tiesību akta projekta atbilstība ES tiesību aktiem** | | |
| Projekts šo jomu neskar | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2014.-2021. gadā (apstiprināts ar Ministru kabineta 2017. gada 5. decembra noteikumiem Nr.713) B pielikums un Latvijas Republikas un Islandes, Lihtenšteinas Firstistes un Norvēģijas Karalistes saprašanās memoranda (apstiprināts ar Ministru kabineta 2017. gada 5. decembra noteikumiem Nr. 712) B pielikums. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Saskaņā ar saprašanos memorandu Ieviešanas ietvaru (B pielikumi) ministrija jāizstrādā programma “Pētniecība un izglītība” un jāievieš to atbilstoši Finanšu instrumenta biroja (Brisele) apstiprinājumam | Nav | Starptautiskās saistības tiek izpildītas pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Saprašanās memorandā paredzētās saistības nav pretrunā ar jau esošajām Latvijas Republikas starptautiskajām saistībām. | |
| Cita informācija | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai arī programmas koncepcijas aktivitātes, kas vērstas uz pētniecību, stipendijām un inovāciju centru izveidi, neparedz NVO kā tiešos finansējuma saņēmējus, taču NVO iespējama līdzdalība šādās aktivitātēs:   * kā potenciālajam partnerim inovāciju centru projektos (katrs gadījums, tā pamatotība saskaņojama ar donoru programmas partneri); * dalība inovāciju centru mobilo iekārtu, mācību programmu un citu aktivitāšu izstrādē; * būs pieejams atbalsts no inovāciju centru puses, lai nodrošinātu to aktivitāšu, piem., izstāžu, pārvietojamo iekārtu u.c. pasākumu pieejamību tiem NVO, kas saistīti ar skolnieku, studentu un skolotāju izglītību; * NVO pārstāvji būs mērķa grupa arī dažādos pasākumos, piemēram, semināros, mācību programmās un konferencēs; * iespējama NVO iesaiste atsevišķu aktivitāšu īstenošanā kā ārpakalpojuma sniedzējiem.   2018.gada 14.decembrī programmas koncepcijas projekts tika nosūtīts saskaņošanai Nevalstisko organizāciju un Ministru kabineta sadarbības memoranda īstenošanas padomes pārstāvjiem. 2018.gada 19.decembrī tika sniegta prezentācija padomes sēdē un 2018.gada 20.decembrī tika saņemts Nevalstisko organizāciju un Ministru kabineta sadarbības memoranda īstenošanas padomes saskaņojums. |
| 2. | Sabiedrības līdzdalība projekta izstrādē | Saskaņā ar Ministru kabineta 2018.gada 13.marta protokollēmuma Nr.15 30. § 7.1.apakšpunktā noteikto, izstrādājot programmas koncepcijas projektu, tika izvērtēta NVO iespēja iesaistīties programmas īstenošanā, kā arī plānoto aktivitāšu reģionālais tvērums.  2018. gada 13. februārī notika programmas nozares konsultācijas – ieinteresēto pušu sanāksme, kurā tika uzaicinātas un piedalījās arī NVO, sniedzot savus ieteikumus programmas koncepcijas izstrādei, un kurā piedalījās 43 dalībnieki, pārstāvot valsts un pašvaldību, izglītības un pētniecības iestādes, nevalstiskās organizācijas.  2018.gada 3.jūlijā notika konsultācijas ar nevalstiskajam organizācijām, kurās tika analizētas nevalstisko organizāciju iesaistes iespējas. Lai arī programmas koncepcijas aktivitātes, kas vērstas uz pētniecību, stipendijām un inovāciju centru izveidi, neparedz nevalstiskās organizācijas kā tiešos finansējuma saņēmējus, taču tās pieļauj nevalstiskās organizācijas kā potenciālo partneru (katrs gadījums saskaņojams ar donoru programmas partneri) iesaisti inovāciju centru mobilo iekārtu (ekspozīciju telpu pārvietojamās iekārtas), programmu un aktivitāšu izstrādē. Nevalstisko organizāciju pārstāvji būs mērķa grupa dažādos pasākumos, piemēram, semināros, mācību programmās un konferencēs, kā arī iespējama nevalstisko organizāciju iesaiste atsevišķu aktivitāšu īstenošanā kā ārpakalpojuma sniedzējiem. |
| 3. | Sabiedrības līdzdalības rezultāti | 2018. gada 13. februāra ieinteresēto pušu diskusijas un 2018.gada 3.jūlija NVO diskusiju rezultāti tika ņemti vērā programmas koncepcijas izstrādē. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta īstenošanā ir iesaistīta Finanšu ministrija kā vadošā iestāde, ministrija kā programmas apsaimniekotājs, kas atbild kopumā par programmas sagatavošanu un īstenošanu un Valsts izglītības attīstības aģentūra kā ieviešanas aģentūra, kas organizē projektu konkursus, projekta līgumu slēgšanu, projektu uzraudzību un maksājumu veikšanu projektiem. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |
| 3. | Cita informācija | Atbilstoši *Noteikumiem par Norvēģijas finanšu instrumenta ieviešanu/Eiropas Ekonomikas zonas finanšu instrumenta ieviešanu 2014.–2021. gadā* Finanšu ministrija nodrošina programmas “Pētniecība un izglītība” koncepcijas iesniegšanu Norvēģijas Ārlietu ministrijā un Eiropas Ekonomikas zonas finanšu instrumenta komitejā. Pēc donorvalsts vērtējuma un komentāru saņemšanas programmas apsaimiekotājs un Finanšu ministrija piedalās programmas “Pētniecība un izglītība” līguma projekta sagatavošanā. Norvēģijas Ārlietu ministrija un Eiropas Ekonomikas zonas finanšu instrumenta komiteja programmai var noteikt papildu nosacījumus vai pieprasīt labojumus programmas līguma projektā. Ja donorvalsts komentāri pēc būtības maina programmas “Pētniecība un izglītība” saturu, programmas apsaimniekotājs par to informē Ministru kabinetu pirms programmas līguma slēgšanas. Finanšu ministrija nodrošina programmas līguma slēgšanu ar Norvēģijas Ārlietu ministriju un Eiropas Ekonomikas zonas finanšu instrumenta komiteju. |

Izglītības un zinātnes ministra vietā-

labklājības ministrs J.Reirs

Valsts sekretāre L.Lejiņa

A.Jansone 67047877

Antra.Jansone@varam.gov.lv

1. pieņemts un apstiprināts ar Ministru kabineta 2017. gada 5. decembra noteikumiem Nr. 712 “Par Latvijas Republikas un Islandes, Lihtenšteinas Firstistes un Norvēģijas Karalistes saprašanās memorandā par Eiropas Ekonomikas zonas instrumenta ieviešanu 2014.-2021. gadā” [↑](#footnote-ref-1)
2. pieņemts un apstiprināts ar Ministru kabineta 2017. gada 5. decembra noteikumiem Nr. 713 “Par Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2014.-2021. gadā” [↑](#footnote-ref-2)
3. ESAO (Ekonomiskās sadarbības un attīstības organizācijas) Starptautiskās skolēnu novērtēšanas programmas (*PISA*) 2009., 2012. un 2015. gada pasaules mēroga pētījumi [↑](#footnote-ref-3)
4. Finansējums ieplānots 2018.gada 18.decembra Finanšu ministrijas rīkojumā Nr.488 “Par valsts pagaidu budžetu 2019.gadam” [↑](#footnote-ref-4)